पाएं अपने शहर की ताज़ा ख़बरें और फ्री ई-पेपरडाउनलोड करें
विजिलेंस टीम ने रिश्वत लेते काबू किए थ्रीएवाल प्राइमरी हेल्थ सेंटर के एसएमओ डाॅ. राजू चौहान की शनिवार को तबीयत बिगड़ने पर जीएनडीएच में भर्ती कराया है। शुक्रवार को डॉ. चौहान को अदालत में पेशी के बाद एक दिन की पुलिस रिमांड पर भेजा था। पुलिस मेडिकल कराने के लिए सिविल अस्पताल लाई थी, जहां तबीयत बिगड़ने का हवाला देने पर उन्हें गुरू नानकदेव अस्पताल में भर्ती कराया गया। जानकारी के मुताबिक डाॅ. चौहान ने बाईपास सर्जरी का हवाला देकर ब्लड प्रेशर और सीने में दर्द की मुश्किल बताई थी।
शुक्रवार को - 4 हजार रिश्वत लेते पकड़ा था
डाॅ. राजू चौहान को विजिलेंस की टीम ने कम्युनिटी हेल्थ अफसर डाॅ. गुरबख्शीश सिंह से 4 हजार रुपए रिश्वत लेते काबू किया था। डाॅ. चौहान पदोन्नति के बाद 22 दिन पहले एसएमओ थ्रीएवाल में तैनात हुए थे। शिकायतकर्ता डाॅ. गुरबख्शीश सिंह ने बताया था कि आरोपी एसएमओ सीएचओज को मिलने वाले इन्सेंटिव से 4 हजार और सैलरी से हर माह 2 हजार रुपए रिश्वत मांग रहा था। आरोपी एसएमओ डाॅ. चौहान ने अपनी तैनाती के बाद दूसरी मीटिंग में सीएचओज को धमकाया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn